Draga učenka, dragi učenec!

Skupaj se bova učila na daljavo. Zanimivo, kaj ne? To je nekaj novega zate in zame, zato se veseliva novih izzivov. Verjetno bo na začetku malo težko, vendar se bomo vsi predano in odgovorno lotili dela in kljub kakšni napaki, ki diši po uspehu ☺, delo opravili po najboljših močeh. Na koncu si bomo lahko rekli TO JE TO!

Če ti kaj ni jasno in ne razumeš, mi s pomočjo staršev pošlji sporočilo po eAsistentu ali e - pošti.

Predvsem pa je najpomembnejše, da ostaneš doma na varnem in paziš na svoje zdravje!

Lepo te pozdravljam.

Učiteljica Zdenka

|  |  |  |
| --- | --- | --- |
| DELO NA DALJAVO  Šolsko leto 2019/ 2020  Razred: 4. a | | |
| Predmet:  SLJ  Zaporedna št. ure: 113, 114 | Datum:  16. 3. 2020 | Učiteljica:  Zdenka Mežan |
| Tema: Proza: Janez Trdina: Vila | | |
| Pripomočki: Berilo str. 142, 143 | | |
| Namen učenja:   * Branje in analiza umetnostnega besedila | | |
| Kriteriji uspešnosti: uspešen/na boš, ko boš:   * tiho in glasno prebral/a književno besedilo, * pri branju upošteval/a ločila, predloge (k, h, s, z, v) prebral/a skupaj z naslednjo besedo, * spoznal/a bajko, * prepoznal/a tipično slovenske pravljične osebe, kraj dogajanja, čas dogajanja, * poiskal/a razlago za neznane besede, * napisal/a nove naloge. | | |
| Potek dela: (dve šolski uri)   * Pomisli, katera pravljična bitja iz slovenskih pravljic že poznaš. Bi jih znal/a opisati? * Kako si predstavljaš pravljična bitja vile? V zvezek nariši in opiši primerjavo med dobro in zlo vilo.  |  |  | | --- | --- | | DOBRA VILA | ZLA VILA | | Slika: | Slika: | | Vilinski znak: | Vilinski znak: | | Barva oči: | Barva oči: | | Barva las: | Barva las: | | Prebivališče: | Prebivališče: | | Posebnosti: | Posebnosti: | | Poklic/dejavnost, ki jih opravlja: | Poklic/dejavnost, ki jih opravlja: |   Janez Trdina (1830–1905) je bil učitelj in pisatelj. V svojem življenju se je zavzemal za slovenstvo; slovenske ljudi je spoznaval ob svojih peš poteh po Dolenjski in Beli krajini. S teh poti se mu je nabralo več zvezkov spominskih spisov, v katerih je bil kritičen do družbenih razmer 2. polovice 20. stoletja. Najbolj znano delo, v katerem je zbral motive ljudskega izročila, so Bajke in povesti o Gorjancih, ena izmed bajk je tudi Vila, ki jo najdeš v berilu na strani 142, 143. Bajka je ljudska pripoved o nenavadnih pojavih, dogodkih in bitjih, ki nimajo le človeških lastnosti.  Če nimaš berila, ker je ostalo v šoli, najdeš berilo na spletni strani [www.radovednih-pet.si](http://www.radovednih-pet.si) tukaj: <https://www.radovednih-pet.si/vsebine/rp4-slk-sdz-osn/>. Če ti ni odpre povezave, se moraš prijaviti po navodilih, ki so objavljena na šolski spletni strani pod Delo na daljavo.   * Besedilo odlomka bajke Vila najprej tiho preberi.      * Besedilo preberi še enkrat in podčrtaj neznane besede. Besedilo odlomka je zapisano v starinskem slogu – z besedami, ki jih redko uporabljamo in povedmi, ki so slišati nenavadno. Poišči take besede in povedi ter jih prevedi v sodobno slovenščino. Njihovo razlago poišči v stvarnih pojasnilih ob robu berila ali na SSKJ Fran. * Vrni se v besedilo in v odlomku poišči povedi, ki dokazujejo,   da so bile vile lepe deklice,  da so se bale ljudi,  da so hudo kaznovale tistega, ki jih je prepoznal,  da so bile posebej prijazne do otrok,  da so bile kmetom v pomoč.   * V zvezek napiši tako, kot to naredimo v šoli – naslov, kraj dogajanja, čas dogajanja, književne osebe, neznane besede   Janez Trdina: Vila  ( B/142, 143)   * Kraj dogajanja: * Čas dogajanja: * Književne osebe: * Neznane besede: * Nove naloge: Izberi si eno izmed nalog in jo napiši v zvezek  1. Kako si predstavljaš vilinsko deželo? Opiši jo in izdelaj njen zemljevid. 2. Katero od vilinskih lastnosti bi rad/a imel/a in kako bi jo uporabil/a? Napiši spis. 3. Pustolovščina in pogum: Napiši seznam dejanj, s katerimi lahko pokažeš pogum v svojem življenju. Napiši tudi seznam pustolovščin, ki jih želiš doživeti.     Za zaključek bajko Vila 2x glasno preberi staršem. Pri tem upoštevaj pravila glasnega branja. | | |
| **Samovrednotenje:**  Kaj sem se danes naučil/a?  Je namen učenja dosežen? | | |